Smittevernsprotokoll for Bergebyløpet

11/2-13/2 2022:

Generelt:

* Arrangementet og sjekkpunkthåndtering skal godkjennes av lokale kommuneoverleger i Tana og Nesseby.
* Føler man seg dårlig (hoste, feber, vond hals, hodepine, magesmerter e.l.) MÅ man holde seg hjemme.
* Det anbefales for både kjører, handlerteam samt funksjonærer å teste seg samme dag løpet starter.
* Alle kjørere, handlere og funksjonærer skal til enhver tid ha munnbind lett tilgjengelig
* Arrangøren refunderer startkontingent, dersom utøvere ikke kan stille på grunn av bekreftet smitte.
* Alle tilstedeværende på arrangementet skal registrere seg i Vipps smittesporings-app som arrangøren henger opp på ulike steder på stadion, eller bruke annen form for smittesporing.
* Det skal være maks 200 personer til stede på samme sted til samme tid. Samme sted defineres som start- og målområdet. Dette antallet inkluderer ikke arrangører, TD’er og støtteapparat/handlere. Det anbefales bruk av munnbind der det ikke er mulig å holde anbefalt avstand på 1 meter.
* For funksjonærer som skal hvile og spise innendørs brukes det munnbind når man ikke klarer å holde anbefalt avstand, og det settes frem antibac lett tilgjengelig. Overflater vaskes jevnlig med desinfiserende vaskemidler.
* Ved mistanke om smitte underveis i løpet henvender kjører/handler/funksjonær seg til sjekkpunktansvarlig eller løpsleder som har tilgang på hurtigtester.
* Ved positiv test gjelder nasjonale regler for isolasjon og karantene. Den enkelte er ansvarlig for å oppdatere sin smittesporingsapp ved positiv test.
* Alle prosedyrer skal gjennomføres utendørs eller digitalt, dette gjelder:

o   Innsjekk/registrering og utdeling av startnummer foregår utendørs ved start.

o   Kjørermøte avholdes digitalt.

o   Sjekk av vaksinasjonskort foregår utendørs i forbindelse med presjekk av hunder. Her skal både veterinærer og kjører og handler bruke munnbind.

o   Chiplister sendes digitalt i forkant av løpet.

Start:

* Ved registrering/innsjekk og utdeling av startnummer skal både funksjonærer og kjører/handler bruke munnbind.
* Ved evt. sledesjekk skal både TD og kjører ha munnbind på.
* Kjørerne starter direkte fra bilen, og klokkes ut ved et punkt 100 meter fra parkeringsområdet. Kjører skal ikke stoppe ved tidtaker, men skal ha startnummeret godt synlig på sleden.
* Startintervallet er på 1 time, slik at det er mulig å holde god avstand mellom spann
* Etter at kjøreren har startet ut skal handleren gå direkte i bilen og kjøre bort fra startområdet så raskt som mulig.

Sjekkpunkt:

* Handler skal parkere bilen på anvist sted, og holde 1 meter avstand til andre under hele oppholdet på sjekkpunktet.
* Når kjører kommer inn til sjekkpunktet skal han/hun stoppe ved tidtakerne og opplyse om startnummer og antall hunder inn. Det skal ikke kvitteres på tidtakerskjema. Tidtakerne skal stå minst 1 meter unna kjører.
* Hvis kjører trenger hjelp inn på sjekkpunkt skal fortrinnsvis egen handler brukes til dette. Ved hjelp fra funksjonærer skal disse bare løpe foran lederhundene/evt ta tak i lederlina/lederhundene. Det skal hele tiden holdes minst 1 meter avstand andre kjørere, handlere og funksjonærer.
* Kjører og veterinærer bruker munnbind ved veterinærsjekk.
* Kjører må ikke ha munnbind ved stell av hunder og annet som gjøres på oppstallingsområdet når det holdes 1 meter avstand.
* Handlere oppfordres til å bruke munnbind på sjekkpunkt.
* Kjørere oppfordres til å bruke munnbind ved bevegelse utenfor oppstallingsplass.
* Kjører kan forlate oppstallingsplass for å sove i egen bil/campingvogn/telt. Denne soveplassen skal kun brukes av denne kjøreren og handlerteamet.
* Det settes frem antibac på toalettene.

(Enda usikkert om kiosk/matsalg)

* (Ved eventuell servering/kiosk anbefales ikke bruk av varmestue, da det kan samles kun 30 uten tilviste plasser innendørs. Det kan brukes kiosk og utendørs servering)

Målgang og målområdet:

* Løpere og handlere henvises til parkeringsområdet rett etter målgang.
* Det holdes alltid minst 1 meter til tidtakere og andre funksjonærer. Hvis dette ikke er mulig brukes munnbind.
* Premieutdeling skal gjennomføres utendørs, og arrangør må sørge for god avstand mellom tilskuere.